
ABSZTRAKTOK 


Ti TT MAG ztz (ÓÓ 
HEgartan SOPRONI 
u SOPRONI [ENEK HERA hi 1 PEDAG GIAI  kisattórdi 6 99 SZAKKÉPZÉSI 
. TÁRSASÁG §. eorárszaképzési KELL cenraun 


I. AZ ÚJ SZAKKÉPZÉSI RENDSZER ÉS KIHÍVÁSAI 


Dr. Nagy Tamás 
Széchenyi István Egyetem 
ny. főiskolai docens 


SZAKKÉPZÉS KÉPZÉSI ÉS KIMENETI KÖVETELMÉNYEINEK 
TAXONÓMIAI ÉS MÓDSZERTANI ELEMZÉSE 


A szakképzés központi szabályozása az utóbbi 30 évben többször megváltozott: bevezették a 
NAT-ot, a Világbanki kísérleti tanterveket, majd a kerettanterveket, megjelent a LXXX. Törvény 
a szakképzésről, valamint a Képzési és Kimenti Követelmény (KKK) és a Programtanterv. 

Az eredményalapú KKK felvetette azt a kérdést, hogy a szabályozók mennyiben felelnek meg 
az érdekeltek elvárásainak, a tantervelméleti szabályoknak: alkalmasak-e a szabályozási cél 
érthető, szakszerű definiálásához (Kennedy, D. 2007)? Milyen módszertani tudás szükséges a 
dokumentumokban megfogalmazott elvárások és leírások megvalósításhoz? Hogyan lehet 
támogatni az oktatókat a módszertani tervezés, óraszervezés és az atipikus megoldások 
megvalósításában? 

Az elemzéshez a Gépész ágazathoz tartozó 13 szakma KKK leírásainak szövegbányászati 
eredményeit (Kruzslicz F., 2014), a tanárképzési, vezetői és oktatói felkészítések anyagait, 
tapasztalatait és visszajelzéseit használtuk fel. 

Megállapítható: a KKK megfelel az eredményalapú szabályozás elvárásainak; a leírások 4 
kategóriája elkülönül. A KKK-k terjedelme nagyon eltérő, a taxonómiai elemek alkalmazása több 
esetben is egyoldalú; a softskills leírások jól kapcsolódnak a szakmai elvárásokhoz; a kompetencia 
leírások és a vizsgák tartalma általában kapcsolódik. A taxonómiai leíróelemek típusai, arányai, 
megnevezésük tantervelméleti és gyakorlati problémákat vetít előre (Nagy T., 2018). 

A fenti kérdések kapcsolatban állnak a szakképzésben dolgozók képzésének és 
továbbképzésének a megtervezésével, az oktatók napi munkájával. Kérdés, hogy az 
intézményekben és különösen a duális képzőhelyeken dolgozó oktatók mennyire tudják a KKK 
dokumentumok tartalmát programok, projektek, tanórák tervezéséhez alkalmazni (Nagy T., 2022). 


Kulcsszavak: szakképzés, tantervi szabályozás, Képzési és  Kimenti  Követelmény, 
szövegbányászat, módszertani megoldások 

m—— e MAGYAR et 9 Mesétőe 


HENárian 
gy EGYETEM PEDAGÓGIAI . HERA ! ] PEDAG GIAI Kisalföldi —— Ét a ) SZAKKÉPZÉSI 
: TÁRSASÁG £. Pete ázési Í LJ CENTRUM 


Hatos Hajnalka 
Széchenyi István Egyetem 
Regionális- és Gazdaságtudományi Doktori Iskola 
PhD hallgató 


EGY SZAKKÉPZÉSI CENTRUM DUÁLIS KAPCSOLATI HÁLÓJA 


Kutatásomban a szakképzés regionális szereplőinek kapcsolatait, kommunikációját vizsgálom és 
a fejlesztési lehetőségeket tárom fel. Mikroszinten célom, hogy iskolám a munkaerőpiaci 
igényeket figyelembe véve továbbra 15 sikeresen képezze — a régió gazdasági szereplőivel szorosan 
együttműködve — a jövő villamos szakembereit, a szakirányú oktatás időszakában iskolán kívüli 
képzési helyszínen. Regionális szinten (mezo-szint) egy, a régióm tapasztalatain alapuló működési 
modell megalkotása. Makroszinten célom, hogy a modell országosan is továbbadható legyen, mint 
jó gyakorlat. 

A modell megalkotása előtt a helyzetelemzés, a működő gyakorlat feltérképezése az egyik 
feladatom. A szakképzésen belül egy konkrét szakképzési centrum esetében a duális képzésben 
lévő együttműködés létező formáit, annak szervezeti felépítését, hálózatát mutatja be a tanulmány. 

A kutatási témám a szakképzés kapcsolati, kommunikációs hálózatának vizsgálata. Kutatási 
kérdéseim: Hogyan lehetséges bővíteni a partneri kört, majd hogyan lehet sikeres a bővített 
partneri kör együttműködése? Mire van szükség a duális partneri kör bővítéséhez (mi a siker 
kulcsa)? Miképpen vonhatók be a mikrovállalkozások a duális szakképzésbe? Mik lehetnek a 
motiváló tényezők? Mi a szerepe ebben a kommunikációnak? Mennyi idő alatt érhető el a 
hatékony és eredményes együttműködés? Van-e meghatározó szereplő? Van-e kiemelt feladat, 
melynek teljesítése adja a modell működési sikerét? 

Az előadásban a fogalmi, elméleti áttekintést, a táegyban végzett kutatás rövid bemutatását 
követően, a szakképzés szereplőinek hálóját mutatom be. Azt feltételezem, hogy a fő motiváló erő 
a vizsgált szereplők hatékony és eredményes együttműködésében a képzett munkaerő utánpótlása. 


Kulcsszavak: szakképzés, duális képzés, technikum, kapcsolati háló 

FHERA TE atz CŐDN sorom 
u EGYETEM ] fégrobci HE. AIT 1 PEDAGÓG GIAI Kisalföldi A BÚ SZAKKÉPZÉSI 
TÁRSASÁG? rerárszakkápzési KELJ cenrnum 


Rétháti Csilla 


Debreceni Egyetem 

Gyermeknevelési- és Gyógypedagógiai Kar 
Gyógypedagógiai Intézet 

egyetemi tanársegéd 


A LEMORZSOLÓDÁS PEDAGÓGUS ASPEKTUSAINAK FELTÉRKÉPEZÉSE 
AZ ÉSZAK-MAGYARORSZÁGI ÉS NYUGAT- DUNÁNTÚLI RÉGIÓ 
ISKOLÁIBAN 


Az általunk vizsgált szakiskolai lemorzsolódás komplex jelenség, célunk annak feltérképezése, 
hogy a sajátos nevelési igényű tanulókat oktatók miként látják a lemorzsolódás hátterében 
meghúzódó okokat és hogyan tudnának tenni az ellen, hogy a diákok idő előtt elhagyják az 
iskolapadot. 

A kutatás elméleti kereteit a szakiskolásokat és a sajátos nevelési igényű tanulókat érintő 
lemorzsolódást vizsgáló oktatásszociológiai kutatások eredményei jelentik: Dyson, Sguires 
(2017), Doll et al (2013), Estéváo, Álvares? (2014), European Union Agency For Fundamental 
Rights (2016), Fehérvári (2008,2015, 2020), Kertesi, Kézdi (2013) és az European Angency 
(2017). 

Előadásomban a szakiskolában pedagógus/oktató munkakörben dolgozók számára 
létrehozott kérdőívünkre beérkezett válaszokat mutatjuk be. Pilot-kutatásunkban az Észak- 
magyarországi és Nyugat-dunántúli régiókból érkeztek kitöltések. A két vizsgált régió 
szakiskoláit, valamint szakiskolai tagozatait és intézményegységeit vontuk be a kutatásba. Az 
Észak-magyarországi régióban 8, az Nyugat-dunántúli régióban 10 intézményt vizsgálunk. 

Kutatási kérdéseink a pedagógusok véleményének vizsgálatát célozták annak kiderítésére, 
hogy a megkérdezettek szerint milyen okokra vezethető vissza a lemorzsolódás, mit tesznek a 
pedagógusok a szakiskolában a lemorzsolódás csökkentésére, a szakiskolások körében mennyiben 
játszik szerepet a lemorzsolódásban a családi háttér? A válaszadók szerint leginkább a 
motiválatlanság, a szülői támogatás hiánya és a hiányzások magas száma befolyásolja a 
lemorzsolódást. A pedagógiai módszerek közül a lemorzsolódás csökkentésére a tanárok többsége 
differenciálást, felzárkóztatást, egyéni fejlesztést végez, de népszerű még a pszichológiai 
eszköztárak használata, mint a tanulók megismerése, támogatás-segítségnyújtás és a támogató 
tanári attitüd. A családi háttértényezők közül a szülők iskolázottsága, munkaerőpiaci aktivitása, 
gazdasági helyzete, a kulturális és gazdasági tőkéje van befolyással a lemorzsolódásra. 


Kulcsszavak: lemorzsolódás, szakiskola, hátrányos helyzet 

HEAGÁri ME szál Ba CY, $OPRONI 

Dr. Nagy Zsolt! — Petzné Dr. Tóth Szilvia? 
ISzéchenyi István Egyetem 
Apáczai Csere János Pedagógiai, Humán- és Társadalomtudományi Kar 
egyetemi adjunktus 


"Széchenyi István Egyetem 
Apáczai Csere János Pedagógiai, Humán- és Társadalomtudományi Kar 
mb. tanszékvezető, egyetemi adjunktus 


A SZAKKÉPZÉSI RENDSZER A GYAKORLATBAN 


A szakképzés és a gazdaság között szoros összefüggés van, hiszen a gazdaság fejlődése és 
versenyképessége nagyban függ attól, hogy milyen minőségű és mennyiségű szakemberek állnak 
rendelkezésre. Az új szakképzési projekt fő céljai a vonzó környezet (korszerű tanműhelyek, 
digitális oktatási tartalmak) és karrierlehetőségek kiépítése, valamint a naprakész tudással 
rendelkező oktatók képzése. E három pillérnek mind a szakmai, mind a felnőtt, illetve mind a 
duális képzésben egyaránt meg kell valósulnia. A szakképzés feladata, hogy megfeleljen a 
munkaerőpiac változó igényeinek, és olyan képzéseket biztosítson, amelyek segítik a tanulókat a 
sikeres elhelyezkedésben és a folyamatos tanulásban. A szakirányú oktatásban a minőségi 
követelmények hangsúlya elengedhetetlen szempont lett. A szakképzés és a gazdaság területén 
szembetűnő kihívás jelent meg, miszerint a szakképzésben részt vevő tanulók száma folyamatosan 
csökken Magyarországon. Az elmúlt 5 évben 221 ezerről 181 ezerre mérsékelődött a 
szakgimnáziumokban tanulók száma. Hasonló tendencia figyelhető meg a szakközépiskolák, 
illetve a szakiskolák és készségfejlesztő iskolák esetében is. Az okok között lehet a demográfiai 
helyzet alakulását is említeni, amely miatt kevesebb a középiskolás korú fiatal. Viszont az új 
szakképzés kihívásai között problémaként jelentkezhet, hogy a tanított ismeretek nem mindig 
felelnek meg a gazdaság valós igényeinek, ami miatt a végzett hallgatók nem tudnak elhelyezkedni 
vagy tovább tanulni. A szakképzési rendszer és a gazdaság nem készült fel kellő mértékben a 
duális képzésre, valószínűsíthető, hogy ezért nem áll rendelkezésre elegendő vállalati partner. 
Mindennek következménye lehet, hogy a szakképzésben a tanulók nem tudják megfelelően 
elsajátítani a gyakorlati ismereteket, amely megnehezíti integrálódásukat a gazdaságban. A 
megfelelő képzési modell kidolgozása és újragondolása mellett nélkülözhetetlen lenne a duális 
képzőhelyek létesítésének fokozása. 


Kulcsszavak: szakképzés, duális képzés, gazdaság, szakképzési rendszer 

Dr. Mészáros Attila 
Pannon Egyetem 
egyetemi docens 


TANULÓI AKTIVITÁST NÖVELŐ 
PEDAGÓGIAI RENDSZER HASZNÁLATA 
A SZAKKÉPZÉSBEN 


A szakképzésben 15 a személyiségből kiinduló pedagógia emberi megközelítését adja a tanításnak. 
A XXI. század oktatási körülményei számos helyen megváltoztak. Eltűntek az információszerzés 
előtti akadályok, megváltozott és virtualizálódott az oktatási környezet. Ezzel egy időben a , 2" és 
alfa generációs gyermekek tanulási szokásai is radikálisan megváltoztak. Szükség van olyan új 
támpontokra egy pedagógusnak, amelyek segítségével a tanulói aktivitást fent tudja tartani ebben 
a környezetben. Fritz Riemann 1961-ben kifejlesztett egy új személyiség tipológiát. Abból indult 
ki, hogy minden emberben az ellentétes igényekből létrejönnek a saját félelmei és szorongásai. 
Riemann hangsúlyozta, hogy mindenki saját tapasztalatai által ezek emberenként különbözőek. 
Christoph Thomann az 1980-as évektől feldolgozva a riemanni elveket egy közös rendszerbe 
foglalta és a gyakorlati életre lefordította. A Riemann-Thomann modell írja le az egyén 
szemszögéből azonosítható tipikus viselkedéseket és ezek hatásait. Az iskolai konfliktusok 
változatos okokra vezethetők vissza (Szőke-Milinte, 2004). A Riemann-Thomann modell 
szakképzésben való alkalmazása irányt mutathat ezeknek a helyzeteknek a kezelésében. 

A szakképző intézmények összes erőforrása közül az oktatói erőforrás az egyik legfontosabb. 
Ennek az erőforrásnak a fejlesztése szükséges a szervezet növekedéséhez. Az oktatók fejlesztése 
több mint egy kognitív szintű továbbképzésen való részvétel. Tartalmazni kell a pedagógusok 
képességeinek azonosítását, ápolását, irányítását és felhasználását egy iskola komplex céljai 
elérésének érdekében. Mivel a hatékony szakképzés a tanulók aktív együttműködésével 
képzelhető el, így egy oktató munkájának csak egy kisebb része maga az oktatási tevékenység 
megvalósítása. Az oktatási rendszerben tehát szükség van valamiféle támogatásra, hogy az oktatók 
felkészítése holisztikus módon megvalósuljon. Erre ad választ a bemutatásra kerülő modell. 


Kulcsszavak: szakképzés, aktivitás, Riemann- Thomann modell, képzés 

II. NEVELÉSTÖRTÉNETI ASPEKTUSOK A SZAKKÉPZÉS, 
SZAKMAI TANÁRKÉPZÉS TERÉN 


Dr. Nóbik Attila 
Szegedi Tudományegyetem 
egyetemi docens 


ho INFORMÁLIS SZAKKÉPZÉS? , 
MÉHÉSZETI VÁNDORTANÍTÓK A DUALIZMUS KORÁBAN 


A dualizmus korában számos, egymással több módon összekapcsolódó modernizációs folyamat 
közé tartozott a mezőgazdaság jelentős átalakulása is. A népiskolai rendszer számos módon vett 
részt a mezőgazdaság modernizációjában. Egyrészt a népiskolák tananyagában megjelentek a 
mezőgazdasági termeléssel kapcsolatos ismeretek, másrészt az ismétlőiskolák, vagy éppen a 
néptanítók által tartott mezőgazdasági tanfolyamok, iskolák is a modernizációt szolgálták. Éppen 
ezért maguk a tanítók is a modernizáció célpontjává váltak. A tanítóképzők anyagában, például, 
megjelentek a mezőgazdasági ismeretek. 

Az előadásban egy olyan sajátos szakképzési formát, a méhészeti vándortanítóság 
intézményét mutatok be, amely a már pályán lévő tanítók informális mezőgazdasági 
továbbképzését célozta. 

Mivel a terület még feldolgozatlan a neveléstörténeti kutatásokban, a vizsgálat olyan 
alapkérdések feltárására irányult, mint a méhészeti vándortanítóság kialakulásának körülményei, 
a működés módjai, illetve a néptanítóság és a méhészeti vándortanítóság viszonya. Forrásként 
korabeli jogszabályokat, statisztikákat és a pedagógiai, valamint a méhészeti szaksajtót 
használtam. 

A vándortanítóság intézménye a földművelési és a kultusztárca közös kezdeményezéseként 
és finanszírozásában jött létre és működött. Az intézményt létrehozó 1882-es miniszteri rendelet 
után néhány éven belül megszilárdult az intézmény, létrejöttek és feltöltésre kerültek az ellátandó 
kerületek. A kialakulásban és a korai működésben jelentős szerepe volt Grand Miklósnak. A 
korabeli sajtóból jól nyomon követhető a vándortanítók működése, akik rendszeresen közzétették 
éves munkatervüket és előadásaik tervezett helyszínét. Mind a pedagógiai, mind a méhészeti 
szaksajtó élénk figyelemmel kísérte tevékenységüket, és pozitívan tudósított arról. Ugyanakkor, 
főleg a századforduló környékétől már érezhető feszültség is kitapintható volt a két szakértői 
csoport között. 


Kulcsszavak: dualizmus, mezőgazdaság, méhészet, vándortanítók, felnőttképzés 

Vörös Katalin 
Pécsi Tudományegyetem 
Bölcsészet- és Társadalomtudományi Kar 
Neveléstudományi Intézet 
egyetemi tanársegéd 


MŰHELYTŐL A KATEDRÁIG. 
ADALÉKOK A DUALIZMUSKORI SZAKTANÁROK 
PROFESSZIÓTÖRTÉNETÉHEZ 


A 19. században lezajló modernizációs folyamatok egyik alapvető jellemzőjének tekinthető 
professzionalizáció és ezen belül a pedagógus szakma története, differenciálódása számos történeti 
és neveléstörténeti kutatás tárgyát képezte az elmúlt években. Az európai iskolaügy nagyarányú 
fejlődése maga után vonta az intézményrendszer minőségi és mennyiségi változását, illetve eltérő 
nevelési és oktatási célokat megfogalmazó, elkülönülő intézménytípusok létrejöttét. A különböző 
képzési profilokat megvalósító intézményeknek, ennek megfelelően, különböző, speciális 
képzettséggel rendelkező pedagógusokra volt szükségük. A műszaki szaktanárképzés kialakulása, 
illetve a szaktanári professzió sajátosságai ennek a folyamatnak a szerves részeként 
értelmezhetőek. A középfokú ipariskolák speciális szakmai ismereteket oktató tanáraival azonban 
csak érintőlegesen foglalkoztak eddig a hazai kutatók (Orosz 1999; Fericsán 2001, Horváth M. 
2006; Patyi 2015; Székely 2019; Vörös 2020.). Magyarországon az ipariskolák viszonylag 
alacsony létszámának is köszönhetően az ipariskolai szaktanárok nem számítottak olyan jelentős, 
elkülönülő értelmiségi csoportnak, mint például a kereskedelmi iskolák vagy középiskolák tanárai, 
de a korszak végére egyre inkább egy markáns egyedi jellemzőket mutató szakmai közösséget 
képeztek. Jelen kutatás a dualizmus kori középfokú ipariskolák tanári karának sajátosságait 
kívánja bemutatni; képzésüket, tényleges szaktanári működésüket és csoportidentitásukat erősítő 
törekvéseiket két iskola (a budapesti Magyar Kir. Állami Felső Ipariskola, valamint a késmárki 
Magyar Kir. Állami Szövőipari Szakiskola) vizsgálatán keresztül. Az előadás keretében a 
szakminisztérium fennmaradt levéltári anyagait felhasználva a formálódó tanárképzés 
kihívásainak bemutatásán túl a , műszaki szaktanárok műveltségének és szakmai 


d ése 


Iparoktatás, Magyar Ipar stb.) segítségével. 

"Dunaújvárosi Egyetem 
Tanárképző Központ 
professzor emeritus 


A SZAKTANÁRKÉPZÉS FEJLŐDÉSE 
A DUNAÚJVÁROSI EGYETEMEN 


1961-ben a Budapesti Műszaki Egyetemen létrehozták a korábbi képzési hagyományokat követő 
Pedagógiai Tanszéket, amely a szakmai tanárképzéssel kapcsolatos feladatokat látta el. Tíz évvel 
később, az 1970/71-es tanévben pedig egy kormánydöntés alapján — a már meglévő budapesti 
képzés mellett — Győr és Pécs képzőhelyekkel együtt, a frissen átalakult Dunaújvárosi Főiskolai 
karon műszaki tanár szakon, nappali tagozaton és műszaki oktató szakon levelező tagozaton 
megkezdődött a szakmai pedagógusképzés. Egy évvel később a műszaki tanárszak levelező 
tagozatán ií5 megindult az oktatás, amelyet az 1970 szeptemberében, a frissen szervezett 
Pedagógiai Tanszék oktatói szerveztek és irányítottak. 

A Pedagógia Tanszék alapítására és kialakítására egy nagyszerű oktató és szervező, dr. Jáki 
László kapta a megbízást. A hét munkanapjain a két gyakornokra nehezedett az akkor induló 
képzéseknek az adminisztrációs és óraterhelése és minden héten, órarend szerint, a tanszék óraadó 
tanárai, akik a budapesti ELTE pszichológiai tanszékéről és a Felsőoktatási Kutatóköz-pontból 
érkeztek, biztosították a több mint háromszáz hallgató számára a szakmai képzés magas 
színvonalát. 

Komoly feladatot jelentett a pedagógusképzés megindítása, megszervezése a műszaki 
(kohászati, gépészeti) orientáltságú felsőoktatási közegben, de komoly kihívást jelentett a 
tanárképzéshez szükséges infrastruktúra kialakítása is. Az első nappali képzésben résztvevő 
műszaki tanár szakos hallgatók kerültek abba a kivételes helyzetbe, hogy nekik kellett kivívni a 
tanárképzés , létjogosultságát" az intézményben és nekik kellett megteremteni a szak 
hagyományait is. Ma már kevesen emlékeznek például a diavetítés előkészítésére, a tantárgyi 
útmutatókra, a másológépen előállított tananyagokra, hallgatói tájékoztatókra, amelyeket 
hibátlanul kellett legépelni és aztán kézi úton, un. stencil eljárással sokszorosítani több száz 
példányban. De ugyanilyen nehezen képzelhető el az is, hogy a több mint ötven éve folyó képzés 
során milyen gyakran kellett a képzés szervezeti formát változtatni, modernizálni az oktatás 
technikai körülményeit és megteremteni a tudományos munka feltételeit. 

Előadásunkban ennek az elmúlt több mint 50 évnek a fejlődését szeretnénk a szemtanú 
szemüvegén keresztül feleleveníteni néhány szervezési, tartalmi tapasztalat bemutatásával, 
érzékeltetve azt az eredményes utat, amelyet napjainkig megtettünk. 

21 


HEAGÁri ME szál Ba CY, $OPRONI 
Vsm- ] 
gy EGYETEM PEDAGÓGIAI . H E. RA A TT 1 PEDAGÓG GIAI Kisalföldi fe 99 SZAKKÉPZÉSI 
TÁRSASÁG! rerárszakkápzési KELJ cenrnum 

egyetemi docens 


KORSZERŰSÍTÉSI TÖREKVÉSEK A SZAKKÉPZÉSBEN 
A XVII. SZÁZADBAN 


A neveléstörténet-írás a XVIII. századot a , pedagógia századának" tekinti, melyet a gyermekek 
iránt egyre fokozódó érdeklődés és a túlhangsúlyozott nevelői törekvések jellemeztek. A nevelés 
ügye közüggyé vált, egyre több pedagógiai tárgyú értekezés, könyv, folyóirat jelent meg. Fináczy 
Ernő (1860-1935) joggal nevezte e századot a nevelés évszázadának. 

Kevésbé közismert, hogy egy évszázaddal korában három jeles személyiség — különböző 
indíttatásból, de behatóan foglalkozott az oktatás és a szakképzés megújításának kérdésével. A 
szakképzés modernizálása, ezáltal a termelés hatékonyságának emelése, mint a társadalmi jólét 
biztosításának egyik kulcskérdése, olyan tudományos tekintélyeket is foglalkoztatott, mint René 
Descartes (1596-1650), a francia polgárság nagy  természettudós-filozófusa. Descartes 
mélyrehatóan — foglalkozott az  ipari-technikai fejlődésnek a matematikával és a 
természettudományokkal való összefüggéseivel. 

Jan Amos Comenius (1592-1670) rövid sárospataki működését (1650-1654) áthatotta a 
mesterségek felkarolásának és a technikai ismeretek tanításának programja. A Didactica Magna- 
ban olvashatjuk, hogy , a nemzet boldogulásának", előrehaladásának egyik előfeltétele, hogy 
vezető szerephez jussanak nálunk a , tudományok és mesterségek", mivel az ezekkel együtt járó 
, kölcsönös szorgoskodás és az egymással való vetélkedés minden téren véget vet a 
semmittevésnek" (Comenius, 1992). 

Mindketten hatással voltak a fiatal Apáczai Csere János (1625-1659) szemléletére, akit 
nyugat-európai tanulmányi tapasztalatai és Comenius magyarországi fellépése arra tanítottak meg, 
hogy gazdasági elmaradottságunkon, a hazai ipar és kereskedelem fejletlenségén csak az iskolai 
oktatás radikális megújítása, és azon keresztül a természettudományos, technikai műveltség 
felvirágoztatása képes segíteni. 

Tanulmányunkban e három tudós személyiségnek a szakképzés megújítására tett 
meggondolásatt, javaslatait és kísérleteit foglaljuk össze. 

Vajda Tamás 
Szegedi Tudományegyetem Levéltára 
igazgató 


A SZEGEDI ÁLLAMI POLGÁRI ISKOLAI TANÁRKÉPZŐ FŐISKOLA 
MEZŐGAZDASÁGI TANSZÉKÉN FOLYTATOTT GYAKORLATI KÉPZÉS 
(1930-1947) 


A 10-14 éves korú gyermekek oktatását végző polgári iskolák tanárait és tanárnőit képező polgári 
iskolai tanárképző főiskolát 1928-ban helyezték le Budapestről Szegedre. Ekkor történt meg az 
addig külön működő férfi és női képző összevonása és Szegeden az egyetemmel való szakmai 
együttműködés bevezetése is. Mezőgazdasági ismeretek oktatása 1928-tól a Növénytan Tanszék 
keretein belül indult meg a hallgatók számára. Majd 1930-tól bérelt földeken a gyakorlati képzés 
is kezdetét vette. Állandó mezőgazdasági gyakorlóterületet 1933-ban kapott a főiskola. Ettől 
kezdve (csak férfi hallgatók részére) kiegészítő szakként indult a főiskola képzésében a 
Mezőgazdaságtan. A következő évtől kezdve négyhetes nyári továbbképzéseket is tartottak a már 
végzett tanárok szakmai fejlesztése céljából. Ennek köszönhetően a polgári iskolák megfelelő 
tantárgyát szakképzett, mezőgazdaságtanból képesített tanárok láthatták el. A mezőgazdasági telep 
az oktatás mellett célul tűzte ki, hogy önmagát fenntartsa, s ezen felül némi tiszta jövedelmet is 
produkáljon, ami lehetővé teszi az évről-évre tökéletesedő, fokozatos fejlődést. A 
mezőgazdaságtani képzés 1947-ig szépen fejlődött, s a kiegészítő szakok között nagy jelentőségre 
tett szert. 

A NŐI SZAKKÉPZÉS DUALIZMUSKORI HELYZETE 
TÁRSADALOMTÖRTÉNETI NÉZŐPONTBÓL 


A hazai szakképzés alapjait az 1872. évi ipartörvény rakta le. Abban évben alakult meg a Pest- 
budai Nőiparegyesület, ami iskolát épített a női szakképzés számára (Női Ipar- és Kereskedelmi 
Tanoda). Azonban az építkezés felemésztette az alapítvány erőforrásait, így 1889-ben a Vallás- és 
Közoktatásügyi Minisztérium, a Kereskedelemügy Minisztérium és Budapest Székesfőváros, 
majd 1894-től a Kereskedelemügy Minisztérium gondnoksága alá került és lett a neve Budapesti 
Magyar Királyi Állami Nőipariskola. Két telephelyen, Pesten és Budán működött, majd 1911-ben 
a Rákóczi térre költözött. 1922-ben középfokú szakiskolává, majd az 1950-es évektől Kulich 
Gyula Technikumként, 1963-tól pedig szakközépiskolaként működött tovább. 

A századfordulóra már a közoktatás valamennyi szintjén a tanterv szerves részét képezte a női 
kézimunka tanítása. 

A felsőbb népiskolák, illetve a polgári iskolák a keresetforrásul szolgáló női kézimunkák 
ismertetését és kellő jártasság megszerzését tűzték ki célul. 

A nőipariskolák célja a felsőbb leányiskolákban és a polgári iskolában tanultakra építve a női 
munkák szakszerű tanításával és a kisebb női szabóságok, szaküzletek vezetéséhez szükséges 
szakismeretek oktatásával fiatal nőket hasznos szakmunkásokká képezni, és a családi körben 
felmerülő munkák önállóan elvégzésére képessé tenni. A nőipariskolák államiak, vagy államilag 
segélyezettek, vagy pedig alapítvány által fenntartottak voltak. A századfordulón állami 
fenntartású egyedül a Budapesti Magyar Királyi Állami Nőipariskola volt. 

A Budapesti Magyar Királyi Állami Nőipariskola példáján a dualizmus kori női szakképzést 
mutatjuk be társadalomtörténeti nézőpontból. Olyan kérdésekre kerestük a választ, hogy mi volt 
az iskola társadalmi és gazdasági szerepe, milyen tényezők hatottak az ott elsajátított szakmai 
műveltségre, milyen kapcsolata volt az intézménynek a munkaerő-piaccal. Kutatásunk forrásaként 
az iskolai értesítők szolgáltak. 

III. DIGITÁLIS TECHNOLÓGIA Ez INNOVÁCIÓ, KIHÍVÁSOK 
A SZAKKÉPZÉSBEN ÉS A SZAKMAI PEDAGÓGUSKÉPZÉSBEN 


Dr. Dergez-Rippl Dóra 
Pécsi Tudományegyetem 
Kultúratudományi, Pedagógusképző és Vidékfejlesztési Kar 
Kultúra- és Társadalomtudományi Intézet 
egyetemi adjunktus 


, MESTERSÉGES INTELLIGENCIA 
— ÚJÍTÓ MAGYARÁZÓ MECHANIZMUSOK 
A PEDAGÓGIÁBAN 


A 21. század digitális változása az emberiség kultúrtörténetének egyik legnagyobb kihívása. Ez 
egy olyan új szemléletmód kialakítására determinál minket, amellyel sikeresen tudunk 
alkalmazkodni a digitális eszközhasználat mindennapi gyakorlatához. Ugyanakkor képesnek kell 
lennünk olyan értelmező mechanizmusok létrehozására is, amelyek a használat mögötti elméleti 
(bölcsészeti, antropológiai, filozófiai, pszichológiai) és technikai (technológiai, technikatörténeti, 
tudománytörténeti) folyamatokat kellőképpen magyarázzák. A mesterséges intelligencia (MD 
kutatások exponenciális fejlődése nagy próbatétel a pedagógia számára, ha szeretné megőrizni 
tudományközvetítő szerepét. Egyrészt ki kell lépni az , embert vizsgáló ember" sajátos kutatói 
pozíciójából, és egy olyan, a biológiai evolúció folyamatán kívülálló technikai alkotás létét kell 
intellektuálisan feldolgoznia, amely bár nem élőlény, mégis rendelkezik egy kivételes humán 
specifikummal: intelligens. Másrészt a szükségszerű innovációt egyszerre kell magyarázni és a 
gyakorlatban képviselni. A pedagógusképzés megújulási törekvéseinek úgy kell szerveződnie, 
hogy együtt fejlessze az elméletet és a gyakorlatot. Előadásomban a teoretikus kérdések mellett 
olyan kérdésekre helyezem a hangsúlyt, amelyek kifejezetten a gyakorlattal együtt 
konstruálódnak. A diákok fokozottan érdeklődnek az MI olyan kérdései iránt, mint hogy hogyan 
tud az ember elgondolni valamit, ami nem emberi, vagy hogy van-e félnivalónk az MI-től? A téma 
jó pedagógiai bevezetője lehet az MI metaforikus értelmezése, vagy a , mesterséges kreativitás" a 
humán kreativitás fogalmi különbsége. Előadásomban ezekre az általános bölcsészettudományos 
kérdésekre is igyekszem választ adni. A gyakorlat felől közelítve a témát azt vizsgálom, hogyan 
tudjuk eldönteni, hogy az MI használata diáknak és tanárnak egyaránt megfelelő-e, vagy mit jelent 
az MI-plágium és hogyan határozzuk meg az MI használatát a pedagógiai képzés komplex 
folyamatában. 

PEDAGÓGIAI, MÓDSZERTANI TOVÁBBKÉPZÉSI RENDSZER 
A SZÉCHENYI ISTVÁN EGYETEMEN 


A minőségi, fenntartható felsőoktatás egyik kulcsszereplői az egyetemi oktatók (Gibbs -Coffey 
2004), akik pedagógiai, módszertani kultúrájuk hatékony alkalmazásával sikeresen járulnak hozzá 
a hallgatók munkaerőpiaci felkészítéséhez, és a választott szakterületre való felkészülés során 
olyan kompetenciákat is fejlesztenek, mint az együttműködés, az asszertív kommunikáció, a 
hatékony konfliktuskezelés, a stratégiai gondolkodás képessége, a kreativitás, a kritikai 
gondolkodás, az innovativitás, a digitális kompetencia, a fenntarthatósági kompetenciák, stb. 
Mindezt olyan módszertan alkalmazásával szükséges megvalósítani, mely igazodik a digitális 
generáció sajátosságaihoz, és interaktív, élményalapú tanulást tesz lehetővé (Kövecsesné —Makkos 
— Lőrincz — Bognár 2023). Az előadás célja egy akciókutatás jelenlegi eredményeinek bemutatása 
(Kövecsesné — Lőrincz — Molnár — Pongrácz — Németh — Horváth — Takács — Bognár 2022), 
melynek célja az volt, hogy az egyetemi oktatók attitűdjeinek, problémáinak, igényeinek kérdőíves 
vizsgálattal történő felmérése után kialakítsunk egy belső továbbképzési rendszert az egyetemen. 


Kulcsszavak: minőségi oktatás, pedagógiai, módszertani kultúra, kompetenciafejlesztés 

KÜLÖNLEGES BÁNÁSMÓDOT IGÉNYLŐ TANULÓK 
A LEGFIATALABB SZAKKÉPZÉSI CENTRUMBAN 


Az előadás célja annak bemutatása, hogy az új szakképzési törvény életbe lépésével egy időben 
induló centrum hogyan építette fel a különleges bánásmódot igénylő tanulók integrált oktatását, 
ellátását. Honnan, hova lehetett eljutni 3 esztendő alatt. Az ún. Iskolai biztonság program (IBP), 
mint jó gyakorlat bemutatása. 

A különleges bánásmód garanciális jogi és szervezeti háttere. Lásd: szakirodalom. 

, Az a tanuló képes ismereteket befogadni, és az az oktató képes megfelelően ismereteket átadni, 
aki biztonságban érzi magát a szakképző intézményben." (IBP) 

A különleges bánásmód hatékony biztosítása csak abban az esetben lehetséges, ha az olyan 
komplex szervezeti keretben valósul meg, mely egyidejűleg, összehangoltan és azonos szinten 
biztosítja minden szereplő (tanuló, szülő, iskola) számára a 1. szociális, 2. jogi, 3. fejlesztői, 4. 
lelki támogatást. A területek fogalmi fókusza: a biztonság, a , biztonságérzet. E négy pillér 
szükségszerűen ki kellene terjednie a következő területekre: kommunikáció fiismelten a szülők 
felé történő kommunikáció), konfliktuskezelés, mediáció,  facilitáció, működéstervezés 
(intézményi munkatervek), belső észlelő rendszer működtetése, munkatársak edukációja — 
összességében az intézményi éthosz felépítése. 

A különleges bánásmód kitágított (dinamikus) értelmezésének szükségességét a gyakorlat 
igazolja: a különleges bánásmód igénye nem egyszetűen a hivatalos státusz függvénye, hanem 
minden esetben egyéni szükségletek élethelyzet, akár ad hoc krízishelyzet függvénye. Ebből 
következően a szervezetnek is képesnek kell lenni rugalmas megoldásokra, rövid távú 
intervencióra Is. 

A helyi intézményrendszerben nő a dedikáltan különleges bánásmódú esetek száma és aránya is. 

Ezzel párhuzamosan csökken a célzott pedagógia felkészítésben részesült oktatók aránya. 

A szakmai szolgáltatók (pl. Pedagógia szakszolgálat) kapacitásai végesek. 

Szakképzés intézményei a fenti trendek kezelésére jelenleg is képesek lehetnek. Ennek igazolt 
példája az ESZC Iskolai biztonság programja (IBP), ami szakmai tartalma alapján bármelyik 
oktatási intézményben (köznevelési- szakképző) működtethető. 


Kulcsszavak: inkluzió, biztonság, belső észlelő rendszer, a komplex támogatói rendszer 
intézményi pillérei, centralizáció és intézményi működés egyensúlya, pályaorientáció 


Fontosabb források, szakirodalmak: 


Nemzeti Köznevelésről szóló törvény 

15/2013. (II. 26.) EMMI rendelet , A pedagógiai szakszolgálati intézmények 
működéséről" 

Oktatási Hivatal: SNI- irányelvek 

Fot.: fogyatékos személyek jogairól és esélyegyenlőségük biztosításáról szóló tv. 
Szakképzési törvény és rendelete; 

INKLUZIÓ lényege, tartalma: UNESCO iránymutatás (2008) 

Saját, tapasztalati alapú eljárásrendek 

ESZC Iskolai biztonság program (IBP). 

! Budapesti Műszaki és Közgazdaságtudományi Egyetem 

Műszaki Pedagógia Intézet 

egyetemi adjunktus 


:BMSZC Neumann János Informatikai Technikum 
igazgatóhelyettes 


? Eötvös Loránd Tudományegyetem 
Pedagógiai és Pszichológiai Kar 
egyetemi tanár 


TANÓRAKUTATÁS A SZAKKÉPZÉSBEN: 
AZ LS4VET PROJEKT CÉLJAI ÉS EREDMÉNYEI 


A tanórakutatás vagy Lesson Study egy japán eredetű módszer, melynek célja a diákok 
tanulásának javítása a tanári munka együttműködésen alapuló fejlesztésén keresztül (Dudley, 
2015). A módszer nyugati szakirodalomban való első megjelenése (Stigler k Hiebert, 1999) óta 
világszerte számos országban elterjedt, a szakképzés terén azonban mindezidáig sem Japánban, 
sem a módszert adaptáló más országokban nem, vagy csak szórványosan jelent meg. Egy négy 
ország együttműködésében zajló Erasmus-- projekt (LS4VET — Teachers" Collaboration through 
Lesson Study for Improving the Ouality of Vocational Education and Training, 2020-1-HUO1- 
KA202-078848) keretében ezért szakirodalomfeltárás és adatgyűjtések alapján fejlesztettünk egy 
szakképzésre szabott LS4VET-modellt (Khaled et al., 2021), aminek alapján kidolgoztunk egy 
hibrid képzési kurrikulumot és tananyagot, majd pilot képzések keretében megkezdtük a 
szakképzésben oktatók felkészítését tanórakutatás megvalósítására a négy együttműködő 
országban. Előadásunkban röviden bemutatjuk a projektet, majd a négy országban a projekt 
keretében megvalósított Lesson Study-k tapasztalatait elemezzük az LS4VET-modell három fő 
célkitűzésének megvalósulása szempontjából: 

(1) Adaptív tanárok (Parsons gk Vaughn, 2016) fejlesztése a kutatás révén, amelyhez 
kapcsolódóan elemezzük az LS4VET-csapatok által elfogadott kutatási célok indoklását és 
jellegét; 

(2) Határ-átlépéseken alapuló együttműködés és tanulás (Akkerman £ Bakker, 2011), 
melynek kapcsán megvizsgáljuk az LSAVET-csapatok összetételét, a csapatokon belüli és a 
hozzáértőkkel való együttműködést, valamint a határok átlépéséből eredő tanulást; és végül 

(3) Fenntarthatóság, amelyhez kapcsolódóan áttekintjük a résztvevő szakmai oktatók és 
iskolavezetők szándékait és intézkedéseit a Lesson Study mint szakmai fejlődési módszer további 
alkalmazására vonatkozóan. 


Kulcsszavak: tanórakutatás, szakképzés, adaptáció, tanári együttműködés, nemzetközi 
együttműködés 

IKT ÉS MI-ALAPÚ MEGOLDÁSOK , 
A SZAKMAI PEDAGÓGUSKÉPZÉS SZOLGÁLATÁBAN 


Az Ipar 4.0 majd 4.5 kihívásai mindinkább válaszra késztették a technológiai fejlődést, a 
társadalmi és gazdasági folyamatok formálódását. E fejlődési tendenciának köszönhetően egyre 
jobban megjelentek a mesterséges intelligencia alapú technológiai lehetőségek és megoldások. Az 
elmúlt néhány évtizedben a mesterséges intelligenciával kapcsolatosa jelentős előrelépéseket 
tettek olyan eszközök és robotok kifejlesztésében, amelyek képesek az emberekkel különböző 
kontextusokban interakcióba lépni. Mindezek mellett egyre nagyobb hangsúly helyeződik a MI- 
alapú tanulástámogató rendszerekre, mint pl. MI alapú online kurzusok, MI oktatási tananyagok, 
MI-alapú teljesítményértékelés és így tovább. Az előadás a korszerű IKT illetve MI-vel támogatott 
tanulási szerepének fontossága és szerepe mellett az MI-alapú módszertani és technológiai 
lehetőségeket és megoldásokat mutatja be, amely a szakmai pedagógusképzés sajátosságait is 
figyelembe véve alkalmazható és hasznosítható. E lehetősége feltárása módot ad a szakmai 
pedagógusképzés korszerű és adaptív módszereinek kialakítására. 


Kulcsszavak: IKT, MI, MOOC, digitális, intelligens 

IV. SZAKKÉPZÉS, SZAKMAI PEDAGÓGUSKÉPZÉS 


Dorogi Alexandra 
Debreceni Egyetem 
Bölcsészettudományi Kar 
Neveléstudományi Doktori Program 
PhD hallgató 


INTÉZMÉNYFENNTARTÓI KÜLÖNBSÉGEK 
A KÖZÉPFOKÚ OKTATÁSBAN 


A fenntartók közötti különbségeket több kutató is vizsgálta, és megállapították, hogy az egyházi 
fenntartású intézményekben eredményesebbek a diákok, mint a többi intézményfenntartó 
iskoláiban (Bacskai 2017, Hegedűs 2017, Morvai 2017). A kutatásunk azonban nemcsak 
fenntartói szinten elemzi a középfokú oktatásban a tanulók eredményességét, de különbséget 
teszünk az érettségit adó és az érettségit nem adó képzési típusok között, hiszen tudjuk, hogy az 
érettségit nem adó képzési típusban tanuló diákok alacsonyabb társadalmi státusszal rendelkeznek 
(Müller — Shavit 1998; Bacher 2003; Schlögl — Lachmayr 2005; Fónai — Hajdú — Estók 2007; 
Powell — Solga 2011; Tomasz 2012). Így kutatási kérdésként megfogalmaztuk, hogy az érettségit 
nem adó képzésben is hasonló a fenntartók közötti különbség az Országos kompetenciamérés 
(OKM) eredményeit tekintve? A kutatási kérdésünkre és a szakirodalomra egy hipotézist 
állítottunk fel, miszerint az állami fenntartású intézményekben a diákok többsége átlag alatti 
eredményt ér el az OKM-ben, mint a többi fenntartású iskoláknál. Kutatásunkban az OKM 2019. 
évi 10. évfolyam tanulói, telephelyi és intézményi, valamint a 2017. évi 8. évfolyam tanulói, 
telephelyi és intézményi adatbázisait használtuk fel, közel 80.000 diák adatait elemeztük. Az OKM 
populációs mintával dolgozik, minden 6., 8. és 10. évfolyamos tanuló megírja évente, így 
kutatásunk reprezentatívnak tekinthető. Leíró statisztikákat készítettünk, majd ANOVA, 
kereszttábla és regresszió elemzéssel vizsgáltuk meg a hipotézisünket. Egyéni és aggregált 
telephelyi szinten vizsgáltuk meg a tanulmányi és nem tanulmányi eredményességbe bevont 
változókat. A hipotézisünk azonban nem nyert igazolást, mert fenntartói szinten nem mutatkozik 
különbség a két képzési típusban tanulók eredményességét tekintve. Azonban további vizsgálat 
szükséges, hogy vannak-e olyan egyéb tényezők, mint a régió, vagy más keresztmetszeti vizsgálat 
esetében, ahol beigazolódik a hipotézisünk. 


Kulcsszavak: Országos kompetenciamérés, eredményesség, ISCED3, fenntartói szektor 

INFORMÁLIS TANULÁS A SZAKKÉPZÉSBEN 
MAGYARORSZÁG ÉS LENGYELORSZÁG PÉLDÁJA 


A munka világában az informális tanulás iránti növekvő figyelem új kérdéseket vet fel a 
szakképzéskutatás számára. Kutatásunk fókuszában a megfigyelésen alapuló kooperatív tanulás 
áll, ISCED 3. szintű szakképesítés megszerzésére készülő szakmunkástanulók körében, akik 
gyakorlatigényes szakmákat tanulnak. A tanulók között kialakuló kooperatív tanulás mellett 
foglalkozunk azzal a tanulási folyamattal is, amely a felnőttek munka közben történő megfigyelése 
révén születik, otthon, az ismeretségi körben, illetve televíziós és internetes szakmai programok 
megtekintése által. A kutatás elméleti hátteréül a konnektivizmus tanuláselméletét és a helyhez 
kötött megismerés elméleteit használjuk (Siemens, G. 2004, 2018). A szituált megismerés szerint 
a tanulók mások megfigyeléséből és a gyakorlatból szerezhetnek tudást, s nagy hangsúly 
helyeződik a kapcsolatokra, a másokkal való interakciókra (Brown et al., 1989; Lave k Wenger, 
1991, Billett, 1996). A középfokú szakképzés alsó ágában tanuló szakmunkástanulók formális 
tanulással kapcsolatos kudarcai (Benke, Rachwal, 2022), miatt különös jelentőségű esetükben a 
megfigyelésen alapuló tanulás jelentőségének vizsgálata. 2022 tavaszán egy magyar-lengyel 
online kérdőíves felmérésben 131 magyar és 110 lengyel tanuló részvételével feltártuk a 
megfigyeléssel és együttműködéssel kapcsolatos informális tanulás mértékét. A változók közötti 
kapcsolatok kimutatására Chi2 tesztet alkalmaztunk. Az eredmények azt mutatják, hogy a mások 
munka közbeni megfigyelésének különböző módjai fontos szerepet játszanak a szakma 
elsajátításának folyamatában. Az eredmények rávilágítottak a barátságok és a bizalom 
fontosságára, valamint a csoportmunka, a közös gyakorlatok iránti igényre. A felmérés szerint a 
tanulók érdeklődésének és aktivitásának különböző formái gyakran kiegészítik és erősítik 
egymást. Az eredmények azt sugallják, hogy az iskolai műhelyekben nagyobb lehetőség van a 
diákok által kedvelt és igényelt csoportmunkára, és így az egymástól való tanulásra, mint a 
kihelyezett vállalati környezetben. 


Kulcsszavak: informális tanulás, szituációs tanulás, megfigyelés, gyakorlati szakképzés, közös 
gyakorlatok 

A SZAKKÉPZÉSBEN MEGVALÓSULT PROGRAMOK 
A FENNTARTHATÓSÁGRA NEVELÉSBEN 


A Fenntarthatósági Témahét megszervezésére minden évben a Föld napja körül kerül sor. A 
Témahét célja a diákok szemléletformálása, a fenntarthatóság komplexitásának bemutatása egy 
cselekvő program keretében. A program nem riogat és nem a világvégét jövendöli, hanem 
bemutatja az egyén szerepét, felelőségét és a cselekvési lehetőségeit. 

A Témahét fókuszában minden évben 3--1 kiemelt téma szerepel: a környezeti, társadalmi és 
gazdasági fenntarthatóság kérdései, illetve állandó témaként a hulladék. 

A Témahét tananyagai, aktivitásai, versenyei, programjai a kiemelt témákra fókuszálnak, az 
ezekkel kapcsolatos ismeretek elmélyítését célozzák. 

A Témahét lebonyolításra a pedagógusok felkészülését minden évben webináriumok (5 
alkalom), oktató kisfilmek és Magyarországországon 15, határon túl 3 helyszínen lebonyolított 
személyes, jelenléti és/vagy online pedagógusképzések segítik. 

A Témahéten megszervezésre kerül, hogy az iskolai programok, tanórák keretében a 
fenntarthatóságért elkötelezett szakemberek (önkéntesek) kiálljanak a tanulók elé, saját 
példájukkal, gondolataikkal megerősítve közvetítve a fenntarthatóság üzenetét, illetve az iskolai 
csoportoknak, osztályoknak lehetősége van a szakmai partnerek által felajánlott külső helyszínekre 
ellátogatni. 

Elkészült a fenntarthatósági szemléletformálást támogató Zöld Föld komplex oktatási 
program a köznevelés és a szakképzés 9.-12. évfolyamai számára. A program megvalósítását 
kerettantervek, tankönyvek, munkafüzetek, tanári módszertani kézikönyvek, hamarosan elérhető 
digitális tananyagok,  mobilapplikáció, akkreditált pedagógus-továbbképzések, 3-5 órás 
tantestületi felkészítők, tapasztalatcserére alkalmas fórumok és 2023 szeptemberében több 
egyetemen induló egyetemi szakirányú pedagógus továbbképzés teszik lehetővé. 

A Fenntarthatósági Témahét és a Zöld Föld program fejlesztését támogatja a 4 éve futó 
Kárpát-medencei nagymintás diák fenntarthatósági kutatás, ami a diákok ismeretét és attitüdjét 
méri a fenntarthatóság témakörben. A kutatásban 5 hazai egyetem, az Unesco Magyar Nemzeti 
Bizottsága és egyéb szakmai szervezetek vesznek részt szakmai támogatóként. A kutatás 4. évében 
már több mint 60 ezer diák vett részt az online kérdőíves kutatásban. Idén először a kutatás 
kiterjesztésre került egy reprezentatív V4-es kutatássá. 


Kulcsszavak: Fenntarthatósági Témahét, Zöld Föld, fenntarthatósági kutatás 

A SZAKMAI TANÁRKÉPZÉSBEN ALKALMAZOTT 
MÓDSZEREGYÜTTESHEZ KAPCSOLÓDÓ 
HATÁSVIZSGÁLATOK TAPASZTALATAI 


A felgyorsult technológiai, társadalmi, gazdasági változások és a globalizáció hatása — például a 
pandémia következményei — az oktatás minden szintjét szembesítették a , VUCA" világ 
kihívásaival: változékony, instabil, komplex és nem egyértelmű a környezet, ahol a tudás a 
helyzetekről és a következmények előre láthatósága korlátozott. 

A diákok igényeinek változása is tapasztalható a tanulási környezetben. Egyénre szabott, az 
érdeklődést felkeltő, hasznos tudást adó, interaktív tanulási módszerekkel és a technológia 
használatával érhető el nagyobb bevonódás körükben. 

A fentiek nyomán kísérleteztünk egy innovatív tanulásszervezési eljárás, a , tükrözött 
osztályterem" alkalmazásával közel 10 éve indult vizsgálatsorozatunkban. A résztvevők 
bevonódását és tanulási motivációját vizsgáltuk kérdőíves módszerekkel az alábbi kutatási 
területekre fókuszálva: 

2016-ban az öndeterminációs elméleti keret felhasználásával a módszerek, a tananyag és az 
oktató hatását vizsgáltuk a tanulási motivációra és a tanulói kompetenciáinak alakulására. 

2017-ben az egyéni tanulási utak és a személyre szabhatóság szempontjából a résztvevők 
tanulási és kognitív stílusához illeszkedés szempontjából elemeztük a hatásokat. 

2018-ban a tanuló-központú megoldások szerepét az autonómia-támogatás és a motiváció, 
tanulói elköteleződés vonatkozásában értékeltük. 

2019-től bevontuk az összefüggések vizsgálatába az oktató szerepelvárások és kompetenciák 
szempontjait 15. 

Az előadásban a fenti vizsgálatok eredményeit összegezzük, figyelembe véve a résztvevői, az 
oktatói és az intézményi környezeti vonatkozásokat is. 


Kulcsszavak: tükrözött osztályterem, bevonódás, tanulási motiváció, kognitív stílus, 
közgazdaságtan oktatása 

Dr. habil. Bacsa-Bán Anetta 
Dunaújvárosi Egyetem 
Tanárképző Központ 
főigazgató, egyetemi docens 


SZAKOKTATÓ KÉPZÉS: 
TRADÍCIÓ ÉS LEHETŐSÉG 


A gyakorlati oktatók, szakmai oktatók, szakoktatók képzése a szakmai pedagógus-képzésen belül 
ugyan hosszú, de viszontagságos múltra tekint vissza. Szükségességük, folyamatos fenntartásuk 
nemcsak a szakmai pedagógus-képzést folytató felsőoktatási intézmények, hanem a szakképzés 
egészének érdeke. Jó gyakorlati oktatók nélkül a képzés jövője kerülhet veszélybe, s itt a hangsúly 
a kettősségen van, szakmai és pedagógiai ismeretekkel felvértezett szakemberekre van szükség 
ahhoz, hogy a szakképzés számára biztosított legyen a megfelelő utánpótlás képzése. Ahhoz, 
hogy megkeressük a szakmai pedagógusok képzésben a fejlesztés lehetőségeit, kijelöljük annak 
irányait, elengedhetetlen, hogy a képzés gyökereit, előzményeit feltárjuk. 

A szakmai pedagógus csoportból a mérnöktanári területek kutatása, képzésének története jól 
körüljárt, bemutatott, a képzés kezdeteitől a képzés jelenlegi helyzetének feltárásáig, míg a 
szakoktatók képzése kevésbé kutatott és ismertetett. 

Az előadás e csoport, közülük is a műszaki oktatók — műszaki szakoktatók képzésnek 
történeti és tantervi aspektusaira igyekszik szorítkozni. Az áttekintés történeti indíttatású, azaz 
először a szakoktatók/gyakorlati oktatók képzésének első nagyobb fejlődési ívét a Bologna- 
rendszer előtti időszakot igyekszik feltárni, majd a Bologna-rendszer hatására bekövetkező 
változásokat, a szak életpályájának jelenkori helyzetét ismerteti. Az áttekintés után pedig a képzés 
jelenének és a jövő lehetséges irányait igyekszünk felvázolni, amely a képzés pedagógusképzési 
területre való visszakerülése és jelentős átalakulása miatt egy újabb fejezetet nyitott a szakoktatás 
történetében és egyben lehetőséget teremtett a képzők és a szakképzés számára. 


Kulcsszavak: szakoktató, gyakorlati oktató, szakmai pedagógusképzés 

V. POSZTERSZEKCIÓ 


Dr. Vásárhelyi Zsuzsanna 
Széchenyi István Egyetem 
Apáczai Csere János Pedagógiai, Humán-és Társadalomtudományi Kar 
Jfóiskolai docens 


A SZAKMAI TANÁRKÉPZÉS FEJLESZTÉSI IRÁNYAI, 
KÜLÖNÖS TEKINTETTEL o 
A GAZDASÁG ÉS AZ OKTATÁS KÖLCSÖNHATÁSÁRA 


A 21. század gyorsan változó világában hazánk is alapvető társadalmi-gazdasági átalakuláson 
megy keresztül. Az átalakulási folyamatnak egyik döntő eleme az emberi erőforrás és annak 
fejlesztése. Ezen belül is kiemelkedő fontossága van az oktatásnak. A teljesítő képes tudása az, 
amely hosszú távon meghatározza a társadalom lehetőségeit, elősegíti fejlődését. 

A gazdaság szerkezetének átalakulása, a munkaerőpiac és a szakmatanulás területén 
jelentkező profilváltások, a technológiai-technikai változások elengedhetetlenné teszik a 
szakképzés és a szakmai pedagógusképzés cél- és feladatrendszerének megújítását. Egyre 
fontosabbá válik, hogy a mérnöktanár és a műszaki szakoktató magas színvonalú, korszerű 
szakmai és pedagógiai felkészültséggel, megújulásra kész emberi tulajdonságokkal rendelkezzen. 
A műszaki pedagógusok személyiségében olyan egységbe ötvöződjön a társadalmi- és 
természettudományi, a műszaki és a pedagógiai műveltség, amely alkalmassá teszi egyrészt a 
szakoktatás feladatainak ellátására, másrészt az értelmiség sokirányú társadalmi feladatainak 
megoldásában való innovatív közreműködésre. 

A tantárgyközpontú képzés helyett a funkcionális képzés erősítése szükséges, amely a teljes 
tanulási-tanítási folyamatot a tanári személyiség formálásának érdekében szervezi, és a hangsúlyt 
az ismeretközvetítésről a képességfejlesztésre helyezi. A képzés korszerűsítésének egyik sarköve 
az átfogóbb és még gyakorlatiasabb felkészítés, amely nagyobb szerepet szán a hallgatók 
aktivitásának és a projektmunkának. A képzés minőségbiztosításának fontos eleme az egyetemi 
oktatók korszerű ismereteinek, módszertani és digitális kultúrájának permanens fejlesztése, s 
ehhez a megfelelő továbbképzési formák és ösztönzők kialakítása. 


Kulcsszavak: munkaerőpiac, profilváltás, oktatás, innováció, minőségbiztosítás 

Dr. Pongrácz Attila! — Dr. Márföldi Anna? 
I Széchenyi István Egyetem 
Apáczai Csere János Pedagógiai, Humán és Társadalomtudományi Kar 
egyetemi docens, tanszékvezető, dékán 


Audi Hungaria Zrt. 
Audi Akademie Hungaria Szakterület 
tanácsadó 


A DIGITÁLIS KOR KIHÍVÁSAI ÉS INNOVATÍV MÓDSZEREK 
A PÁLYAORIENTÁCIÓBAN - AVAGY 
A FENNTARTHATÓ PÁLYAORIENTÁCIÓ 


A digitális korban pályaorientációs és oktatási szempontból számos kihívás jelentkezik. Az egyik 
fontos aspektus az állandó változás és technológiai fejlődés, ami új készségeket és tudást igényel 
a munkaerőpiacon. Emellett a munkakörök gyors átalakulása miatt fontos a rugalmas tanulás és 
alkalmazkodás képessége. Az online tanulás és munkavégzés térnyerése új kihívásokat teremt a 
szociális kapcsolatok és emberi interakciók terén. Fontos, hogy az oktatás és pályaorientáció 
nemcsak a technikai  készségekre, hanem a kommunikációra,  csapatmunkára és 
problémamegoldásra is helyezzen hangsúlyt. Az innovatív és az informális tanulási módszerek 
segíthetnek a pályaorientáció során, például online tanácsadás vagy virtuális valóság alapú 
munkahelyi szimulációk, vagy jelenléti élményprogramok. 

Az Audi Hungaria Projekt- és Oktatóközpontjában zajló duális szakképzés folyamatos célja 
nemcsak a profi munkaerő biztosítása, hanem a végzett diákok utánpótlása is, azaz minél több 
tanulót és szülőt nyitni, érzékenyítni és motiválni a műszaki pályák, a szakképzés, valamint az 
Audi Hungaria Zrt., mint vállalat felé. A szakképzés keretrendszerének megváltozásával, 
valamint a digitális és informális oktatás előtérbe kerülésével az elmúlt év óta komplex 
pályaorientációs aktivitási programsorozat keretében végzi a Vállalat partnereivel közösen a 
pályaorientációs tevékenységét: 


1. Audi Hungaria és a Széchenyi István Egyetem Apáczai Csere János Pedagógiai, Humán-, 
és Társadalomtudományi Kar Pályaorientációs Roadshow-i; 

2. Online direkt toborzás digitális térben; 

3. Ágazati alapképzésben résztvevő tanulók számára pályaorientációs projektfoglalkozások; 

4. Szakképzési Fesztivál: Országos Nyílt Nap az Audi Hungaria Képzőközpontjában. 


Ezzel a fenntartható, komplex és ingyenes pályaorientációs rendezvénysorozattal az a fő 
célunk, hogy a továbbtanulás és szakmaválasztás előtt álló fiatalokat és szüleiket folyamatosan 
és aktívan bevonjuk a továbbtanulással, valamint a munka világába történő belépéssel 
kapcsolatos felelősségteljes döntési folyamatba, továbbá hatékonyan erősítsük a fogékonyságukat 
és nyitottságukat a szakmaszeretet és az élethosszig tartó tanulás irányába. 

ELKH, Agrártudományi Kutatóközpont 
Talajtani Intézet, Budapest 

jogi szakokleveles környezetvédelmi szakember 
PhD, tudományos főmunkatárs 


A KÖRNYEZETTUDATOSSÁGRA IRÁNYULÓ COACHING 
A KÖRNYEZETI NEVELÉS ESZKÖZTÁRÁNAK MEGÚJÍTÁSÁBAN 


A környezeti nevelés célja egy a környezettel harmóniában élő, környezettudatos gondolkodású 
ember nevelése. Olyan egyén nevelése, aki a környezet felé irányuló pozitív attitűddel rendelkezik, 
odafigyel környezetére és környezettudatosan is viselkedik, amihez megfelelő tudással és 
motivációval is rendelkezik. A fenntartható jövő, mint cél elérése érdekében a környezeti nevelés 
színterét a pedagógusképzés és szakképzés minél szélesebb területén szükséges megvalósítani. 
Meglátásunk szerint a life és business coaching fontos, innovatív eszköze lehet a 
környezettudatosságra történő nevelésnek. A  környezettudatosságra irányuló  coaching 
(, környezet coaching") elsősorban a kapcsolódó érzelmi intelligencia és a környezeti reziliencia 
mellett a problémamegoldás, a tudatosság és az együttműködési készség fejlesztését célozza. 

A , környezet coach" feladata elsősorban abban rejlik, hogy az egyén, a csoport vagy egy 
konkrét munkahelyi csapat (team) szintjén támogatást nyújtson a választáshoz: környezettudatos 
célok megvalósításához, a kapcsolódó kompetenciák felméréséhez és a hatékonyság mellett a 
környezeti értékőrzés eredményességének a felismeréséhez. 

A környezettudatos életvitel, az üzleti jó gyakorlat, az egészséges környezet, az egészséges 
ember motivációja, mint komplex elérendő hosszú távú cél, messze túlmutat az egyén szintjén. Az 
első lépés az egyén részéről annak eldöntése, hogy a természet és az élővilág részének tekinti-e 
magát, vagy természetátalakító képessége révén kívülállónak. Ahhoz, hogy környezettudatos 
életmódot folytassunk, az egészséges környezet szükségletté kell, hogy váljon az életünkben. Ezen 
szükséglet felismerését és a szükséglet kielégítésére irányuló cselekvést hatékonyan segítheti egy, 
a környezettudatosságot támogató coaching folyamat, mind az egyén, mind pedig egy adott 
szervezet szintjén. 

